Øyvind Holen

Øyvind Andreas Holen (født 4. januar 1973) er en norsk journalist og forfatter, oppvokst i drabantbyen Lindeberg i Oslo. Han har blant annet har jobbet for Aftenposten, Dagsavisen, VG, Klassekampen, Bergens Tidende og Morgenbladet. Han har vært kulturredaktør i Osloposten (1997-2000) og Ny Tid (2005-2007), og har siden 2007 vært ansatt i D2-redaksjonen i Dagens Næringsliv. 

Han bokdebuterte med Hiphop-hoder i 2004, om den norske hiphophistorien, og i Groruddalen: En reiseskildring (2005) skildret han Groruddalens moderne historie. I 2010 vant han og illustratør Mikael Noguchi Kulturdepartementets fagbokpris for Hiphop, en ungdomsbok om den amerikanske hiphophistorien. 

I 2012 debuterte Holen og Noguchi skjønnlitterært med tegneserien Drabant, som vant Sproingprisen for beste norske tegneserieutgivelse. Samme år ga han ut boken Donald-landet - om den kulturelle påvirkningskraften fra tegneseriebladet Donald Duck & Co og historiene til Carl Barks især.  Drabant vol. 2 (2014) ble nominert til Sproingprisen, mens Tegneserienes historie, en sakprosabok i tegneserieform, ble utgitt i 2015, i samarbeid med tegneren Tore Strand Olsen. Denne ble i 2016 nominert til Kulturdepartementets fagbokpris, og vant Ordknappen 2016.     

Han har i tillegg skrevet tekster for antologiene 111 skiver vi elsker (Dinamo 2003) og Håkan Hellström: Texter om ett popfenomen (Sonic 2008), samt leksikonene Norsk pop- & rockleksikon (Vega 2005, ny utgave 2013), Store rock- og popleksikon (Kunnskapsforlaget 2006), Respons (Bertmark Norge 2006-2009), Rockheims Rockipedia, Sånn er det bare (Aschehoug 2013), Eno Årbok 2015 (Eno Forlag 2015) og Rockefeller 30 år: Jubileumsbok (Rockefeller 2016). Han var frem til 2007 også medlem av juryen for Sproingprisen, og har siden 2011 vært fagansvarlig for tegneserier i Store norske leksikon.

Bibliografi 

 Hiphop-hoder: Fra Beat Street til bygde-rap 2004 ISBN 82-430-0311-8
 Groruddalen: En reiseskildring 2005  ISBN 978-82-02-24401-9
 Hiphop: Graffiti, rap, breaking, dj-ing 2009  ISBN 978-82-02-29471-7
 Hiphop faktaløve 2010  ISBN 978-82-02-33427-7
 Drabant 2012  ISBN 978-82-02-36710-7
 Donald-landet: Hvordan en and i matrosdress formet det moderne Norge 2012  ISBN 978-82-419-0787-6
 Jævla bra byline 2014 ISBN 978-82-930-3955-6
 Drabant vol. 2 2014 ISBN 978-82-024-2891-4
 Tegneserienes historie 2015 ISBN 978-82-024-5960-4
 Drabant volum 3 2018 ISBN 9788202439903
 Nye hiphop-hoder 2018 ISBN 9788241911583

Utmerkelser 
 2010: Vinner av Kulturdepartementets fagbokpris sammen med Mikael Noguchi for Hiphop: Graffiti, rap, breaking, dj-ing.'' 2012: Vinner av Sproing, beste norske tegneserieutgivelse, for Drabant. 2016: Vinner av Ordknappen sammen med Tore Strand Olsen for Tegneserienes historie.''

Referanser

Kilder 
 Presentasjon av Øyvind Holen i Forfatterkatalogen på Forfattersentrums nettsider

Eksterne lenker 
 oyvindholen.wordpress.com
 

Norske forfattere av reiseskildringer
Journalister i Aftenposten
Journalister i Bergens Tidende
Journalister i Dagens Næringsliv eller forløpere
Journalister i Dagsavisen eller forløpere
Journalister i Klassekampen
Journalister i Morgenbladet
Journalister i VG
Norske sakprosaforfattere
Fagansvarlige i Store norske leksikon
Vinnere av kulturdepartementets barnebokpriser